**Οδηγίες συμπλήρωσης «Ερευνητικού Πρωτόκολλου»**

Το παρόν «Ερευνητικό Πρωτόκολλο» αποτελεί τον αποκλειστικό τρόπο υποβολής ερευνητικών προτάσεων που θα υλοποιηθούν στα πλαίσια του τρίτου κύκλου σπουδών (Διδακτορική Διατριβή).

Αποτελεί προϊόν μακροχρόνιων διεργασιών που έλαβαν χώρα στην Επιτροπή Διδακτορικών Διατριβών και διευκολύνει στην οριοθέτηση της έρευνας που θα διενεργηθεί.

|  |
| --- |
| **1. Οδηγίες προς την ερευνητική ομάδα** (τριμελής συμβουλευτική επιτροπή και υποψήφιος/α διδάκτορας) |

* Χρησιμοποιήστε **αποκλειστικά** το παρόν αρχείο και όχι προηγούμενες μορφές («Έκθεση Πρωτοτυπίας και Σκοπιμότητας»).
* Βεβαιωθείτε ότι έχουν τεθεί οι **τέσσερεις (4) υπογραφές** των μελών της τριμελούς συμβουλευτικής επιτροπής και του/της υποψήφιου/ας διδάκτορα.
* Καθώς το κείμενο υποβάλλεται σε μορφή .docx (όχι .pdf), οι υπογραφές τίθενται μέσω ενσωμάτωσης αρχείου εικόνας ή χειρόγραφα.
* Η δεξιά στήλη συμπληρώνεται **αποκλειστικά** από τον/την εισηγητή/τρια. Μη συμπληρώνετε τίποτε σε αυτήν τη στήλη.
* Η τελευταία σελίδα («Σχόλια εισηγητή/τριας και Επιτροπής») συμπληρώνεται **αποκλειστικά** από τον/την εισηγητή/τρια και την Επιτροπή Διδακτορικών Διατριβών. Μη συμπληρώνετε τίποτε σε αυτήν τη σελίδα.
* Βεβαιωθείτε ότι έχετε συμπληρώσει **όλα** τα τμήματα και ενότητες του «Ερευνητικού Πρωτοκόλλου».
* Βεβαιωθείτε ότι δεν έχετε υπερβεί το **μέγιστο αριθμό λέξεων** που έχουν τεθεί σε ορισμένες ενότητες.
* Δώστε ιδιαίτερη προσοχή στα **επεξηγηματικά σχόλια** που συνοδεύουν τις ενότητες: διευκολύνουν πολύ τη συμπλήρωση του «Ερευνητικού Πρωτοκόλλου».

|  |
| --- |
| **2. Οδηγίες προς τους εισηγητές/τριες** |

* Η δεξιά στήλη συμπληρώνεται αποκλειστικά από τον/την εισηγητή/τρια.
* Για όποια ενότητα ο/η εισηγητής/τρια διατυπώνει παρατηρήσεις, εκτελεί «διπλό click», στο κουτί επιλογής, που του/της επιτρέπει να το επιλέξει (1) ή να το αποεπιλέξει (0). Με αυτόν τον τρόπο, το προεπιλεγμένο «ναι» αντικαθίσταται από «όχι».
* Στη δεξιά στήλη δεν συμπληρώνεται τίποτε άλλο εκτός από το «ναι» ή το «όχι».
* Στη σελίδα «Σχόλια εισηγητή/τριας και Επιτροπής Διδακτορικών Διατριβών» απαιτείται ένα σχόλιο για κάθε επιλεγμένο «όχι» της δεξιάς στήλης. Στη σελίδα αυτή συμπληρώνεται ο αριθμός της ενότητας για την οποία διατυπώνονται παρατηρήσεις («Αριθμός ενότητας») και η ίδια η παρατήρηση («Σχόλιο»).
* Τα «Σχόλια Επιτροπής Διδακτορικών Διατριβών» συμπληρώνονται από τη Γραμματεία κατά τη συζήτηση του «Ερευνητικού Πρωτοκόλλου» στην ολομέλεια της Επιτροπής Διδακτορικών Διατριβών.